text: 14 ára gamla Karen doyði eftir neyðtøku
text: #000000
text: ForsíðaSkundmál14 ára gamla Karen doyði...
text: #000001
text: 14 ára gamla Karen varð sum skilst neyðtikin í skúlanum. Hon doyði seinni av avleiddari sjúku. Eingin er nakrantíð drigin til svars fyri morðið. Krev rættvísi fyri Karen og tey avvarðandi.
text: #000002
text: Tann 22. juni 2021 andaðist Karen-Happuch Aondodoo Akpagher í heiminum í Nigeria av avleiddari sjúku eftir eina neyðtøku.
text: #000003
text: Neyðtøkan fór sum skilst fram í skúlanum hjá henni, men eingin er nakrantíð drigin til svars fyri brotsgerðina.
text: #000004
text: Hóast talið á gentum og kvinnum í Nigeria, sum verða neyðtiknar ella eru fyri øðrum kynsligum valdsgerðum, er risastórt, hava myndugleikarnir ongantíð útvegað álítandi hagtøl um kynsligan harðskap.
text: #000006
text: Nú skulu nigerianskir myndugleikar taka neyðug stig.
text: #000007
text: andlátið hjá Karen verður gjølla kannað,
  at tey, sum hava ábyrgdina, koma fyri rættin,
  og at myndugleikarnir beinanvegin taka neyðug stig til at verja gentur og kvinnur fyri kynsligum harðskapi.
text: #000008
text: Krev rættvísi fyri Karen og tey avvarðandi. Skriva undir átakið!
text: #000009
text: Tey seku sleppa undan revsing
text: #000010
text: Skuggatølini eru stór, tí í Nigeria verða flestu valdsgerðir ongantíð meldaðar til løgregluna. Sambært tølum hjá myndugleikunum frá 2019 eru tvær milliónir gentur og kvinnur hvørt ár fyri valdsgerðum. Hesi tølini eru tó merkt av stórari óvissu.
text: #000011
text: Sera fáar neyðtøkur og valdsgerðir verða meldaðar til løgregluna, og av teimum fáu, sum verða meldaðar, enda uppaftur færri við dómi. Gerningsmenninir sleppa ofta undan revsing, eins og gerningsmaðurin hjá Karen er sloppin.
text: #000012
text: Nigerianskir myndugleikar skulu gera alt, sum teir kunnu, fyri at draga tey, sum hava ábyrgdina av andlátinum hjá Karen, til svars.
text: #000013
text: Krev rættvísi fyri familju og vinfólk. Skriva undir átakið!
text: #000014
text: Í nógvum statum í Nigeria er tað ógvuliga trupult at sleppa undir læknahond ella fáa løgfrøðiliga hjálp eftir eina kynsliga valdsgerð.
text: #000015
text: Í hesi Amnesty-frágreiðingini ber til at lesa meira um allar forðingarnar, sum neyðtikin í Nigeria renna seg í.
text: #000016
text: Undir afturlatingini í 2020 vaks talið á skrásettum neyðtøkum og kynsligum valdsgerðum – ikki bara í Nigeria, men um allan heimin. Hetta elvdi til nógv kjak á sosialum miðlum í Nigeria, og myndugleikarnir settu landið í undantaksstøðu orsakað av øllum søgunum um kynsligar valdsgerðir.
text: #000017
text: Í verki hava myndugleikarnir í Nigeria tó ikki gjørt stórvegis fyri at verja gentur og kvinnur fyri kynsligum harðskapi. Ásetingarnar í revsilógini um neyðtøku eru ótíðarhóskandi og verða nærum ikki brúktar. Fólk í Nigeria, sum hava upplivað at verða neyðtikin, og sum Amnesty hevur hitt á máli, siga frá eyðmýkjandi løgregluavhoyringum, har ið tey verða viðfarin, sum hava tey sjálv gjørt okkurt revsivert.
text: #000018
text: Tað er vanligur hugburður í samfelagnum, at tey, sum hava verið fyri kynsligum valdsgerðum, sjálv hava skyldina. Hetta ger eisini sítt til, at tey flestu, sum hava upplivað at verða neyðtikin, sannlíkt ongantíð tosa um brotsgerðina, sum teimum hevur verið fyri. Tí er í veruleikanum næstan vissa fyri at sleppa undan revsing fyri neyðtøku í Nigeria.
text: #000019
text: Amnesty-frágreiðing avdúkar valdsgerðir um alt Nigeria
text: #000020
text: Ein 22 ára gomul lívfrøðilesandi, Vera Uwaila Omosuwa, varð neyðtikin í eini kirkju nærindis heiminum. Hon doyði nakrar dagar seinni av avleiddari sjúku.
text: #000021
text: Ein 18 ára gomul genta, Barakat Bello, varð sum skilst neyðtikin, tá ið heimið hjá henni varð rænt. Hon varð seinni myrd við eini masketu.
text: #000022
text: Ein 11 ára gomul genta, Favour Okechukwu, varð hópneyðtikin, til hon doyði.
text: #000023
text: Ein 70 ára gomul kona (navnið ókent) varð neyðtikin.
text: #000024
text: Ein seks ára gomul genta (navnið ókent) doyði eftir at vera neyðtikin.
text: #000025
text: Tryggja myndugleikarnir, at farið verður at kanna kynsligar valdsgerðir, og verða gerningsmenninir drignir til svars, so kunnu vit vónandi sum frá líður fara at hóma eina framtíð, har ið kynstreytaður harðskapur ikki longur verður góðtikin í Nigeria.
text: #000026
text: Nigeria hevur sambært altjóðarætti skyldu til at taka øllum neyðug stig til at forða fyri neyðtøku og valdsgerðum og samstundis kanna, revsa og veita endurgjald fyri kynstreytaðan harðskap.
text: #000027
text: Amnesty krevur tí, at nigerianskir myndugleikar:
text: #000028
text: syrgja fyri, at andlátið hjá Karen-Happuch Aondodoo Akpagher verður gjølla kannað, so at tey seku kunnu verða drigin til svars,
  kanna allar fráboðanir um neyðtøku gjølla og óheft,
  tryggja, at landsins lógir geva so gott grundarlag sum gjørligt fyri at rættarsøkja fyri kynsligar valdsgerðir, og tryggja neyðtiknum endurgjald,
  syrgja fyri, at neyðtikin fáa ta løgfrøði- og læknahjálpina, eisini sálarfrøðihjálp, sum teimum tørvar, og
text: #000029
text: tryggja, at tey, sum verða ákærd fyri kynsligar valdsgerðir, fáa rættvísan rættargang í samsvari við altjóða krøv.
text: #000030
text: Hvør einstøk undirskrift ger sítt til at leggja trýst á nigerianskar myndugleikar. Tess fleiri skriva undir, tess størri trýst leggja vit, og tess størri verða sannlíkindini fyri, at myndugleikarnir fara at verja gentur og kvinnur fyri kynsligum harðskapi í framtíðini.
text: #000031
text: Eg krevji, at nigerianskir myndugleikar verja gentur og kvinnur fyri neyðtøku.
text: #000033
text: Gjaldstreytir Privatlívspolitikkur og farspor 3D Secure
text: #000035
text: Sí meira upplýsingar á okkara síðu um privatlívspolitikk
text: #000045